# Halo

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Halo הוא משחק מחשב מודרני העוסק בלוחמי כדור הארץ ששרדו מהתקפת חייזרים והם נוחתים נחיתת חירום בעולם-טבעת לא-ידוע.
המשחק מוגדר כמשחק אקשן מגוף ראשון (First Person Shooter) ובו השחקן מגלם את דמותו של Master Chief, השריד האחרון מתוכנית ספרטן של האנושות ליצור חיל על.
המשחק פותח על ידי חברת Bungie. החברה נקנתה על ידי מיקרוסופט שהפיצה את המשחק עם יציאת קונסולת המשחקים שלה, ה-Xbox, בשנת 2003.
המשחק זכה להצלחה רבה הן בביקורות והן מבחינת מכירות ובעקבות כך יצאה גירסה למחשב האישי שזכתה להצלחה קטנה יותר.
כאשר יצא משחק ההמשך, Halo 2, השתרכו תורים ארוכים מחוץ לחנויות משחקים בארצות הברית של אנשים שרצו לקנות את המשחק. משחק ההמשך "עשה היסטוריה" כאשר מכירותיו ביום הראשון ליציאתו הסתכמו ב-125 מיליון דולר (לשם השוואה, הסרט שודדי הקאריביים 2 שהיה הסרט עם הפתיחה המוצלחת בעולם נכון לשנת 2006, היה צריך סוף שבוע שלם בשביל להגיע לסכום דומה) Halo 2 המשיך את העלילה של קודמו, כאשר צבא החייזרים תוקף את כדור הארץ. מלבד גרפיקה משופרת ואזורי משחק מגוונים המשחק שינה את שיטת הלחימה שהייתה במשחק הקודם - במשחק ההמשך השחקן יכול להחזיק נשק בכל יד, ולא נשק אחד בכל פעם, שגרם לשינוי טקטי מסוים באופן שבו השחקנים משחקים. עד היום (2006) זהו המשחק המשוחק ביותר בשירות ריבוי המשתתפים של מיקרוסופט, ה-Xbox Live, ונספרו למעלה מ-500 מליון משחקים בשירות.
בכנס המקדים של מיקרוסופט לתערוכת E3 בשנת 2006 נחשף הקדימון ל-Halo 3, המשחק השלישי והאחרון בטרילוגיה המיועד לקונסולת ה-Xbox 360. הקדימון מראה את כדור הארץ כבוש על ידי צבא החייזרים, כאשר חפירה ארכיאולוגית שלהם מגלה חפץ של גזע עתיק בשם ה-Forerunners, הגזע שהקים את עולם-הטבעת שעל שמו קרוי המשחק. הקדימון נעשה כולו בעזרת המנוע הגרפי של המשחק והיה זמין להורדה ללקוחות Xbox Live עוד במהלך הכנס.
Halo 3 צפוי לצאת במהלך שנת 2007. במקביל מפתחת חברת Ensesemble studios (המפתחת של המשחק Age of Empires) משחק אסטרטגיה ביקום של Halo שיקרא Halo Wars. מלבד משחקי המחשב והקונסולות יצאו שלושה ספרים המתרחשים ביקום של Halo ומתוכנן סרט בהפקתו של פיטר ג'קסון (במאי הסרט שר הטבעות) שיצא במהלך 2008.

מקור: http://he.wikipedia.org../../../h/a/l/Halo.html

קטגוריות: משחקי מחשב ווידאו | משחקי יריות ממוחשבים (גוף ראשון)

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Español
- Suomi
- Français
- Italiano
- 日本語
- Русский
- Nederlands